สวัสดีค่ะดิฉันมีเรื่องสงสัยค่ะพอดีประจำเดือนขาดมา 2 เดือน แต่ดิฉันทำหมั่นแล้วมีอาการปวดหัวบ่อย ตาลาย น้ำหนักขึ้นแล้วเวลามีเพศสัมพันธ์กับสามีมีเลือดออกไม่กล้าไปหากลัวเป็นอะไรที่ร้ายแรง กลัวทำใจไม่ได้
สวัสดีค่ะ การทำหมันคือการตัดและผูกท่อนำไข่ จัดเป็นการคุมกำเนิดกึ่งถาวร โอกาสตั้งครรภ์หลังการทำหมันมีได้น้อยมากๆน้อยกว่า 4 ใน 10000 คนการที่ประจำเดือนขาดหายไปนั้น อาจจะมีสาเหตุอื่นๆเช่น เข้าสู่วัยทอง การมีฮอร์โมนรังไข่ไม่สมดุล ถุงน้ำหลายใบในรังไข่ พังผืดมดลูก แนะนำการไปพบแพทย์เพื่อตรวจหาสาเหตุที่แน่ชัด อาการปวดหัวบ่อย ตาลาย ไม่ได้จำเพาะเจาะจงต่อการตั้งครรภ์หลังการมีเพศสัมพันธ์ถ้ามีเลือดออก อาจนึกถึงจากการฉีกขาดของอวัยวะเพศ การมีเนื้องอกมดลูก หรืออาจเป็นเนื้องอกหรือมะเร็งที่ปากมดลูกได้ ควรจะไปตรวจคัดกรองมะเร็งปากมดลูกทุกปี หากตอนนี้มีอาการผิดปกติ ควรรีบไปตรวจก่อนได้ ไม่ควรรอ และในระหว่างนี้ให้งดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง